User:Padthai

PadThai

PadThai เป็นสื่อที่รวบรวมข้อมูลที่น่าสนใจของประชาชนที่สนใจปัญหาของบ้านเมือง

ประวัติของครูอารมณ์ มีชัย
ครูอารมณ์ มีชัย เกิดเมื่อวันที่ 24 มิถุนายน พ.ศ.2487 ที่หมู่ที่ 13 ต. ขาพังไกร อ.หัวไทร จังหวัดนครศรีธรรมราช จบการศึกษาระดับปริญญาตรี สาขาศึกษาศาสตรบัณฑิต จากวิทยาลัยครูนครศรีธรรมราช ปี 2520 จบปริญญาโท สาขาศึกษาศาสตรมหาบัณฑิต มหาวิทยาลัยรามคำแหง เมื่อปี 2542

แม้ว่าฐานะทางบ้านของครูอารมณ์อยู่ในขั้นร่ำรวย แต่ด้วยความที่ต้องการจะช่วยเหลือประชาชนคนยากคนจนให้อ่านออกเขียนได้เพื่อ จะได้ไม่ถูกเอารัดเอาเปรียบ ครูอารมณ์จึงเข้าสู่อาชีพครูตั้งแต่ปี 2512 โดยได้เป็นครูสอนภาษาอังกฤษในโรงเรียนมัธยมหลายแห่งใน จ.นครศรีธรรมราช โดยเฉพาะในพื้นที่เสี่ยงภัยจากการแทรกซึมของลัทธิคอมมิวนิสต์ อย่างไรก็ตาม จากการที่ครูอารมณ์มีบทบาทในการนำชาวบ้านประท้วงเจ้าหน้าที่รัฐในเรื่องความ ไม่เป็นธรรมต่างๆ ทำให้ถูกย้ายเข้ามาสอนในกรุงเทพมหานครในช่วงปลายของการรับราชการครู แต่ก็ยังคงทำบทบาทการต่อสู้เพื่อความถูกต้องต่อไป รวมทั้งการขับไล่รัฐบาล พล.อ.สุจินดา คราประยูร ในเดือนพฤษภาคม 2535 ด้วย

อย่างไรก็ตาม จากบทบาทของความเป็นครูและความเป็นแม่ที่เข้มแข็ง ทำให้ได้รางวัลแม่ดีเด่นแห่งชาติ สาขาผู้เสียสละและทำคุณประโยชน์เพื่อสังคมปี 2520 และยังเป็นครูต้นแบบด้านภาษาอังกฤษปี 2540

ครูอารมณ์ตรวจพบว่าตนเองเป็นมะเร็งเต้านมเมื่อปี 2549 โดยหมอบอกว่าจะอยู่ได้อีก 5 ปี แต่ห้ามไม่ให้ไปไหน ซึ่งครูอารมณ์เคยให้สัมภาษณ์ว่า ถ้าอยู่เฉยๆ ก็อาจจะอยู่ได้อีก 20 ปี แต่ไม่ได้ทำอะไรให้สังคมเลยแล้วจะอยู่ไปทำไม สู้อยู่ไปแค่ 5 วัน 10 วัน แล้วได้ทำประโยชน์ให้สังคมยังจะมีความสุขกว่า

ระหว่างการชุมนุมของพันธมิตรฯ ครูอารมณ์ มีชัย จึงแอบฝืนคำสั่งของหมอมาขึ้นเวทีปราศรัยกับพันธมิตรฯ อยู่เนืองๆ แต่เมื่ออาการทรุดหนัก ครูอารมณ์จึงได้ขึ้นเวทีปราศรัยครั้งสุดท้ายเพียงวันที่ 22 กันยายน 2551 โดยก่อนหน้านั้นในช่วงเย็นวันที่ 29 สิงหาคม 2551 ครูอารมณ์ได้ไปร่วมเวทีย่อยหน้ากองบัญชาการตำรวจนครบาลเพื่อทวงความยุติธรรม กรณีที่ตำรวจเข้ารื้อเวทีและไล่ทุบตีผู้ชุมนุมที่สะพานมัฆวานฯ ในช่วงเช้าวันเดียวกัน จนตำรวจต้องยิงแก๊สน้ำตาเพื่อสลายการชุมนุม และฤทธิ์ของแก๊สน้ำตานี่เองทำให้อาการของครูทรุดหนักลงไปอีก

วันที่ 30 มกราคม 2552 เป็นครั้งสุดท้ายที่ทีมงานเอเอสทีวีได้ไปบันทึกเทปคำให้สัมภาษณ์ครูอารมณ์ ถึงโรงพยาบาล เพื่อให้ครูได้บอกเล่าถึงเรื่องราวการต่อสู้ในอดีต ก่อนนำมาออกอากาศทางเอเอสทีวีในรายการ “แอน จินดารัตน์” ช่วงเวลา 20.30-22.00 น.วันที่ 16 ก.พ.ที่ผ่านมา และหลังจากเรื่องราวของครูได้รับการเผยแพร่อย่างครบถ้วนแล้ว ครูอารมณ์ก็จากไปด้วยอาการสงบ

บันทึกเกี่ยวกับครูอารมณ์ มีชัย จาก mblog
แค่ชีพวาย "ชื่อยังคง" แม่อารมณ์ มีชัย อารมณ์...เธอคือคู่คู่เมือง "คอน" อารมณ์...เธอคือนักสู้ผู้ "ขบถ" อารมณ์...เธอ